open-index/open-wikipedia-markdown huggingface dataset:
Mexicanan lento 940

**Mexicana lennolle 940** sattunut onnettomuus tapahtui 31. maaliskuuta 1986 Mexicana de Aviaciónin  Boeing 727 koneen ollessa lennolla México – Puerto Vallarta  – Mazatlán  – Los Angeles. Kaikki konessa olleet 158 matkustajaa ja kahdeksan miehistön jäsentä menehtyivät. Onnettomuus on yksi pahimmista onnetomuuksista, joita on sattunut Boeing 727 -koneille. 

Lento 940 lähti Méxicosta kello 08:40 lennolle Puerto Vallartaan. Kun kone oli saavuttanut  jalan korkeuden, sen lähdön aikana kuumentunut koneen vasemmanpuoleisen renkaan jarru aiheutti renkaan räjähtämisen. Koneen polttoaine- ja hydrauliletkut katkesivat räjähdyksen seuraksena. Myös sähköjohdot katkesivat, mikä johti matkustamon paineistuksen menetykseen. Vuotanut polttoaine syttyi, mikä aiheutti tulipalon koneessa. Se menetti ohjattavuutensa, minkä seurauksena se törmäsi Sierra Madren vuorelle  jalan korkeudessa lähellä Maravation kaupunkia noin 130 kilometrin päässä Méxicosta.

Mexicanan huoltomekaanikkoja syytettiin siitä, että koneen rengas oli täytetty paineilmalla typen sijaan. Typpeä käytetään reinkaissa monien etujen takia, mutta yksi niistä on sen passiivisuus kemiallisissa reaktioissa.

## Lähteet

## Aiheesta muualla
* 
*
Laura Ingalls Wilder Medal

**Laura Ingalls Wilder Medal** on Laura Ingalls Wilderin mukaan nimetty kirjallisuuspalkinto, joka sai vuonna 2018 uuden nimen **Children's Literature Legacy Award**, koska kirjailijalla on palkinnon myöntävän American Library Associationin lastenkirjallisuusjaoston (ALSC) mielestä rasistisia asenteita, jotka eivät ole yhteneväisiä myöntäjän arvojen kanssa. Palkinto annettiin sen perustamisvuonna 1954 Ingalls Wilderille.

## Palkinnon saajat

## Lähteet
Thai Airways Internationalin lento 311

**Thai Airwaysin lento 311** oli 31. heinäkuuta 1992 tapahtunut lento-onnettomuus. Lennolla ollut Airbus A310-300 *HS-TID*, törmäsi Himalajan vuoristoon yrittäessään laskeutua Kathmanduun, Nepaliin. Kaikki koneessa olleet 99 matkustajaa ja 14 miehistön jäsentä kuolivat. Tämä oli ensimmäinen tällä konetyypillä sattunut lento-onnettomuus. Yksi syy lento-onnettomuuteen oli ilmeisesti ongelmat kommunikaatiossa miehistön ja lennonjohdon välillä. Kone iskeytyi vuorenseinämään merenpinnasta mitattuna  &nbsp;jalan (3&nbsp;520&nbsp;m) korkeudessa noin&nbsp;300&nbsp;solmun (556&nbsp;km/h) nopeudella.

## Uhrit

## Lähteet

## Aiheesta muualla
* 
* 
*
Diawarat

**Diawarat** ovat etninen ryhmä Malin Nioron ja Naran piireissä. He puhuvat soninkea, mutta eivät pidä itseään soninkeina. Ryhmän identiteetti perustuu Diarran valtiota hallinneeseen Diawara-sukuun. 

Diawaroja arvioidaan olevan noin 100&nbsp;000 henkeä. He ovat uskonnoltaan etupäässä muslimeja.

## Lähteet
Lars Erik Carpelan

**Lars Erik Bertelsson Carpelan** (19. joulukuuta 1913 Helsinki – 2. helmikuuta 1987 Tukholma) oli suomalainen toimittaja, joka kuului vapaaherralliseen Carpelan-sukuun. Hänen veljensä oli kirjailija Bo Carpelan.

Carpelan kirjoitti ylioppilaaksi 1932 opiskellen sen jälkeen Helsingin yliopistossa ja Åbo Akademissa. Vuosina 1935–1944 hän työskenteli toimittajana *[[Hufvudstadsbladet]]issa*, 1940–1944 Kokkolassa ilmestyneen *[[Österbottningen]]in* päätoimittajana ja 1944–1946 *[[Nya Pressen]]in* toimitussihteerinä. Vuonna 1946 Carpelan oli yhdysvaltalaisen United Pressin kirjeenvaihtajana Helsingissä ja Tukholmassa, kunnes aloitti 1947 yhtyneiden maakuntalehtien Tukholman-toimituksen päällikkönä ja siirtyi 1953 kuvatoimisto Reportagebildin päälliköksi. Vuodet 1947–1965 hän työskenteli myös *[[Helsingin Sanomat|Helsingin Sanomien]]* Tukholman kirjeenvaihtajana. Ennen eläkkeelle jäämistään Carpelan oli vielä toimittajana *[[Aftonbladet]]issa* 1967–1977 sekä suomenruotsalaisen *[[Svensk-Finland]]*-aikakauslehden päätoimittajana 1969–1971.

Carpelan osallistui sekä talvi- että jatkosotaan. Sotilasarvoltaan hän oli luutnantti.

## Lähteet
Royal Excel Mouscron

**Royal Excel Mouscron** on jalkapalloseura Mouscronin kaupungista. Seura pelaa kaudella 2021–2022 Belgian toiseksi korkeimmalla sarjatasolla 1. divisioona B:ssä. Seura perustettiin vuonna 2010, kun RE Mouscron ja RRC Peruwelz muodostivat **Royal Mouscron-Péruwelz**in. Seura muutti nimensä vuonna 2016 nykyiseen.

## Lähteet
Citroën C3 Pluriel

**Citroën C3 Pluriel** on Citroënin vuosina 2003–2010 valmistama pieni henkilöautomalli, joka perustuu Citroën C3:een. Auton erikoisuutena on, että se on muunneltavissa tavallisesta kovakattoisesta umpiautosta avoautoksi tai lava-autoksi. Autoa valmistettiin yli 100&nbsp;000 kappaletta, ja se oli suosittu varsinkin Italiassa, jossa se oli myydyin avoauto vuosina 2004–2006. Suomessa mallin myynti oli vähäistä, joten se poistui mallistosta jo vuosia ennen tuotannon päättymistä. C3 Plurielin korvaajaksi tuli Citroën DS3 Cabrio.

Vuoden 2003 Euro NCAP -kolaritestistä C3 Pluriel sai tulokseksi neljä tähteä viidestä. 

Moottoreina olivat 1,4- (73&nbsp;hv) ja 1,6-litraiset (109&nbsp;hv) bensiinimoottorit sekä dieselmoottorina 1,4-litrainen HDi (68&nbsp;hv). 1,6-litraisen yhteydessä oli aina viisiportainen *Sensodrive*-robottivaihteisto, muut moottorit oli varustettu viisivaihteisella manuaalivaihteistolla. 

## Lähteet

## Aiheesta muualla
Musik klingt in die Welt hinaus

**Musik klingt in die Welt hinaus** on Egon Egemannin esittämä kappale, joka edusti Sveitsiä vuoden 1990 Eurovision laulukilpailussa Jugoslavian Zagrebissa.  

Kappale sijoittui Euroviisuissa 22 maan joukosta 51 pisteellään sijalle 11. 

## Lähteet
Keine Mauern mehr

**Keine Mauern mehr** on Simonen esittämä kappale, joka edusti Itävaltaa vuoden 1990 Eurovision laulukilpailussa Jugoslavian Zagrebissa.  

Kappale sijoittui Euroviisuissa 22 maan joukosta 58 pisteellään kymmenennelle sijalle. 

## Lähteet
Give a Little Love Back to the World

**Give a Little Love Back to the World** on Emman esittämä kappale, joka edusti Isoa-Britanniaa vuoden 1990 Eurovision laulukilpailussa Jugoslavian Zagrebissa.

Kappale sijoittui Euroviisuissa 22 maan joukosta 87 pisteellään kuudennelle sijalle. 

## Lähteet
Magnification

**Magnification** on brittiläisen progressiivisen rockin yhtyeen Yesin 19. studioalbumi vuodelta 2001. Se jäi yhtyeen viimeiseksi, jolla laulusolistina esiintyy Jon Anderson. Se on myös ensimmäinen albumi, jolla yhtye esiintyy nelimiehisenä ilman kosketinsoittajaa Igor Khoroshevin jätettyä yhtyeen vuonna 2000. Kalifornian Santa Barbarassa äänitetyllä albumilla yhtyeen kanssa soittaa sinfoniaorkesteri, San Diego Symphony, johtajana elokuvasäveltäjä Larry Groupé. Tämä oli ensimmäinen kerta sitten vuoden 1970 albumin *[[Time and a Word]]* jousiyhtyeen, kun Yes käytti klassisen musiikin instrumenttiryhmää.

## Kappaleet
Kaikki sävellykset ja sanoitukset on merkitty kaikkien yhtyeen jäsenten nimiin: Jon Anderson / Steve Howe / Chris Squire / Alan White.

#
#
#
#
#
#
#
#
#
::I. Deeper
::II. Death of Ego
::III. True Beginner
::IV. Turn Around and Remember
:10. 

## Muusikot
*Jon Anderson – laulu, kitarat
*Steve Howe – kitarat, mandoliini, pedal steel -kitara, taustalaulu
*Chris Squire – bassokitara, taustalaulu
*Alan White – rummut, muut lyömäsoittimet, piano, taustalaulu
*San Diego Symphony, joht. Larry Groupé

## Tuotanto
Keskeinen vaikuttaja albumilla on yhtyeen jäsenten lisäksi elokuvasäveltäjä Larry Groupé, joka huolehti pääosin sinfoniaorkesterin sovituksista, orkestroinneista ja johtamisesta.

*Jordan Berliant – tuotantopäällikkö
*Bruce Donnelly – orkestrointi
*Larry Groupé – sovitukset, orkestrointi, orkesterinjohto,
*Frank Macchia – orkestrointi
*Charlie Bouis – äänitys
*John Elder – äänitys
*Nicholás Sevilla – äänitys
*Tim Weidner – äänittäjä, miksaus, tuotanto
*Steve MacMillan – miksaus
*Kris Solem – masterointi
*Roger Dean –	albumilogo

## Julkaisu ja vastaanotto
Albumi julkaistiin Britanniassa 10. syyskuuta 2001. Seuraavan päivän terrori-iskut New Yorkiin ja Washingtoniin viivästyttivät levyn julkaisua Yhdysvalloissa, jossa se julkaistiin vasta joulukuun neljäntenä 2001. Albumijulkaisun jälkeen Yes teki sinfoniaorkesterin kanssa laajan Euroopan-kiertueen, johon kuului esiintyminen myös Helsingin Hartwall Areenassa 4. marraskuuta 2001.

*Magnification* sai enimmäkseen myönteisiä arvosteluja. Jousiorkesterin käyttöä pidettiin taidokkaana ja sen katsottiin inspiroineen myös yhtyeen jäseniä pitkästä aikaa huippusuorituksiin. Musiikista löydettiin toisaalta tylsiä hetkiä ja ajoittaisia ylilyöntejä.

Yesin seuraava albumi *[[Fly from Here]]* julkaistiin kymmenen vuotta *Magnificationin* jälkeen.

## Lähteet
Norwichin rautatieasema

**Norwichin rautatieasema** on rautatieasema Norwichin kaupungissa Norfolkissa, Englannissa. Se on Great Eastern Main Linen, Breckland Linen, Bittern Linen ja Wherry Linesin pääteasema.

Norwichin alkuperäinen asema avattiin 1. toukokuuta 1844. Se sai uudeksi nimekseen **Norwich Thorpe** 12. joulukuuta 1849. Se suljettiin 3. toukokuuta 1886, kun nykyinen asema avattiin alkuperäisen viereen. Aseman nimeksi tuli taas pelkkä Norwich 5. toukokuuta 1969.

Asemaa käytti hieman yli 4,1 miljoonaa matkustajaa kaudella 2017–2018.

## Lähteet
* 

### Viitteet
Code noir

**Code noir** () oli alun perin Ranskan kuninkaan Louis XIV:n vuonna 1685 säätämä laki. *Code noir* määritteli orjuuden edellytykset Ranskan siirtomaa-aikaisessa imperiumissa, rajoitti vapautettujen mustaihoisten orjien toimintaa, kielsi kaikkien muiden uskontojen paitsi roomalaiskatolisuuden harjoittamisen ja määräsi kaikki juutalaiset pois Ranskan siirtomaista. Ranskan pääministeri François Bayrou lupasi 10. toukokuuta 2025, orjakaupan, orjuuden ja niiden lakkauttamisen kansallisena muistopäivänä, lakkauttaa orjuutta koskevan mustan säännöstön. 

## Lähteet

## Aiheesta muualla
KVC Westerlo

**Koninklijke Voetbal Club Westerlo** on jalkapalloseura Westerlon kaupungista. Seura on voittanut kerran Belgian Cupin. Tämä tapahtui vuonna 2001. KVC Westerlo on perustettu vuonna 1933.

Seura putosi pääsarjasta Belgian 2. divisioonaan kauden 2016–2017 päätteeksi. Se palasi pääsarja Jupiler Pro Leagueen vuonna 2022 ja sijoittui seitsemänneksi kaudella 2022–2023 ja 11:nneksi 2023–2024.

## Lähteet
RWD Molenbeek

**Racing White Daring Molenbeek** oli jalkapalloseura Molenbeek-Saint-Jeanin kunnasta, Brysselin pääkaupunkialueelta. Seuran toiminta loppui vuonna 2002. Molenbeek voitti Belgian mestaruuden vuonna 1975.

## Lähteet
Frei zu leben

**Frei zu leben** on Chris Kempersin ja Daniel Kovacin esittämä kappale, joka edusti Saksan liittotasavaltaa vuoden 1990 Eurovision laulukilpailussa Jugoslavian Zagrebissa.  

Kappale sijoittui Euroviisuissa 22 maan joukosta yhdeksännelle sijalle 60 pisteellä. 

## Lähteet
R. Daring Club Molenbeek

**Royal Daring Club Molenbeek** oli jalkapalloseura Brysselin kaupungista. Seura perustettiin vuonna 1895 ja lakkautettiin vuonna 1973. Vuonna 1973 siitä muodostettiin RWD Molenbeek. Seura voitti Belgian mestaruuden vuosina 1912, 1914, 1921, 1936 ja 1937.

## Lähteet
White and Black Blues

**White and Black Blues** on Joëlle Ursullin esittämä kappale, joka edusti Ranskaa vuoden 1990 Eurovision laulukilpailussa Jugoslavian Zagrebissa.  

Kappale sijoittui Euroviisuissa 22 maan joukosta jaetulle toiselle sijalle yhdessä Irlannin kanssa 132 pisteellä. 

## Lähteet
Brundall Gardensin rautatieasema

**Brundall Gardensin rautatieasema** on rautatieasema Brundallin kylässä Norfolkissa, Englannissa. Se sijaitsee Wherry Linesin varrella. Sinne liikennöi Greater Anglia.

Asema avattiin 1. elokuuta 1924 nimellä **Brundall Gardens Halt**. Nimi lyheni jossakin vaiheessa nykyiseen muotoonsa, mutta tarkkaa ajankohtaa ei tunneta. Asemaa käytti 14&nbsp;022 matkustajaa kaudella 2017–2018.

## Lähteet
* 

### Viitteet
Hajde da ludujemo

**Hajde da ludujemo** on Tajčin esittämä kappale, joka edusti Jugoslaviaa vuoden 1990 Eurovision laulukilpailussa Zagrebissa.  

Kappale sijoittui Euroviisuissa 22 maan joukosta 81 pisteellään seitsemännelle sijalle. 

## Lähteet
Starfinder Roleplaying Game

**Starfinder Roleplaying Game** on Paizo Publishingin julkaisema tieteisfiktiota ja fantasiaa sekoittava pöytäroolipeli, jonka tapahtumat sijoittuvat samaan universumiin kuin Paizon edellinen suurjulkaisu *[[Pathfinder (roolipeli)|Pathfinder Roleplaying Game]]*. Se käyttää *Pathfinder*in tapaan D20 System -mekaniikkaa.

Inspiraation lähteitä ovat olleet Tähtien sota, Alien-elokuvat, Guardians of the Galaxy ja Warhammer 40,000.

Starfinderin uusi sääntöversio julkaistaan loppuvuodesta 2024. Paizon mukaan "Starfinder 2.0" on täysin yhteensopiva Pathfinder Second Editionin kanssa.

## Maailma ja pelaaminen
Pelin maailma on sama kuin *Pathfinder*issa, mutta tapahtumat sijoittuvat tuhansien vuosien päähän tulevaisuuteen. Ajanjaksosta, joka tunnetaan pelissä nimellä "The Gap", ei ole säilynyt mitään historiankirjoitusta, ei edes muistoja. Tällöin planeetta Golarion katosi mystisesti eivätkä edes jumalat tiedä syytä tähän. Universumin keskus on Absalom station -avaruusasema.

Hahmoluokkia on seitsemän, jotka edustavat perinteisiä tieteisfiktion stereotyyppejä. Avaruustaisteluita varten on omat sääntönsä. Jokaisella pelaajalla on avaruusaluksella taistelun aikana tehtävänsä, joita ovat kapteeni, lentäjä, ampuja, insinööri ja tiedeupseeri.

## Vastaanotto
Arvostelijoiden mielestä *Starfinder* onnistui hyvin Pathfinderin tuomisessa scifi-maailmaan ja d20-pelimekaniikoiden soveltamisessa.

Tampereen yliopiston Playlab!-verkkolehden arvostelussa peliä pidettiin mekaniikaltaan raskaana, mutta viihdyttävänä. Aloittelijalle se voi olla vaikea.

## Oheistuotteet
Epictellers Entertainment kehittää Starfinderin maailmaan perustuvaa videopeliä , jonka ennakkojulkaisua suunnitellaan vuodelle 2026. Starfinder-maailmaan sijoittuu pelattava audiodraama, joka julkaistiin yhteistyössä Amazon.comin kanssa vuonna 2020.

## Lähteet

## Aiheesta muualla
* Julkaisijan virallinen sivu
Murshidabad

**Murshidabad** on kaupunki Länsi-Bengalin osavaltiossa Intiassa. Asukkaita on 2011 väestönlaskennan mukaan 44&nbsp;019. Paikallisväestö tuntee kaupungin myös nimellä *Ingrez Bazaar*. Kaupungissa toimi viimeinen Bengalin muslimihallitsija (nawab).

## Lähteet

## Aiheesta muualla
Citroën LNA

**Citroën LNA** (alun perin **LN**) on Citroënin vuosina 1976–1986 valmistama pieni henkilöautomalli, jonka tekniikka on suurelta osalta sama kuin Peugeot 104- ja Talbot Samba -malleissa. Sen seuraajaksi tuli Citroën AX.

Citroën LN esiteltiin syksyllä 1976, ja se syntyi kaksi vuotta aiemmin Citroënin ja Peugeot’n perustaman PSA-konsernin työn tuloksena. Moottori oli ilmajäähdytteinen kaksisylinterinen 0,6-litrainen.

Syksyllä 1978 malli sai suuremman 652-kuutioisen moottorin, ja nimeksi tuli LNA. Vuonna 1982 saataville tuli vesijäähdytteinen 1,1-litrainen moottori.

Mallimerkinnät LN ja LNA saatiin naistennimien *Hélène* ja *Hélèna* ranskankielisistä äänneasuista, samaan tapaan kuin Citroën DS -mallin kirjainyhdistelmä kuulosti puheessa sanalta *déesse*, ”jumalatar”. 

## Lähteet

## Aiheesta muualla
Jawaharlal Nehrun yliopisto

**Jawaharlal Nehrun yliopisto** (, , lyh. JNU) on vuonna 1966 perustettu, Intian New Delhissä toimiva julkinen yliopisto. 

Vuonna 2020 kansainvälinen Shanghain Jiao Tong -yliopiston ARWU-yliopistoranking luokitteli Jawaharlal Nehrun yliopiston sijaluokkaan 701.–800. maailmassa. Se oli ARWU:n vertailussa Intian tiedeinstituutin, IIT Madrasin, Kalkutan ja Bombayn yliopiston jälkeen jaetulla 5.–7. tasokkuussijalla intialaisista yliopistoista. Intian kansallisessa korkeakoulujen paremmuusluokittelussa (NIRF) JNU arvioitiin vuonna 2018 Intian toiseksi korkeatasoisimmaksi yliopistoksi ja kaikki korkeakoulut mukaanluettuna JNU sijottui tuolloin kuudenneksi parhaaksi korkeakouluksi. Tällöin sen edellä oli Intian tiedeinstituutti ja neljä intialaista teknillistä korkeakoulua (IIT Madras, IIT Bombay, IIT Delhi, ja IIT Kharagpur). 

Sen sijaan Times Higher Education ei sijoittunut JNU:a vuoden 2018 yliopistorankingissaan Intian 30 parhaan korkeakoulun joukkoon eikä maailmanlistansa tuhannen kärkikorkeakoulun ryhmään. Myös espanjalaisessa Webometrics-rankingissa JNU pääsi vuonna 2018 Aasian korkeakouluista vasta sijalle 314 ja maailmanlistan sijalle 1245.

## Lähteet

## Aiheesta muualla
Sinooperi (kauppaketju)

**Sinooperi** on suomalainen askartelutarvikkeita myyvä franchising-ketju. Vuonna 1980 perustetulla Sinooperilla on myymälä Turussa, Raisiossa, Tampereella, Joensuussa, Jyväskylässä, Lahdessa, Mikkelissä, Oulussa, Porissa, Seinäjoella ja Vaasassa. Franchising-toimintaa on vuodesta 2014 johtanut S. Hobby Oy, joka asetettiin konkurssiin 25. kesäkuuta 2018. Sen toimitusjohtajana on toiminut Jarkko Kaalikoski. Sen edeltäjä Sinooperi Oy asetettiin konkurssiin vuonna 2014. Sitä ennen se oli yrityssaneerauksessa vuodesta 2005.

Sinooperin asiakkaista valtaosa on naisia. Myymäläketju palvelee muun muassa skräppääjiä, posliininmaalajia ja hääsomistusten tekijöitä. Vilkkain sesonki on joulunalusaika kortti- ja koristeperinteineen. Sinooperi-ketjun myymälät järjestävät myös askartelukursseja.

## Historiaa
Sinooperi-ketju sai alkunsa pienestä paperitarvikkeiden tukkukaupasta Museokadulla Helsingin Töölössä vuonna 1980. Suomen 1990-luvun alun laman jälkeen Sinooperi Oy vaihtoi strategiaansa kohti askartelualan vähittäismyyntiä ja franchising-yrittäjyyden tarjoamista eri puolille Suomea. Sinooperi Oy:n tytäryhtiö Oy Homemade Ab Sinooperi Publishing kustansi alan opaskirjoja ja julkaisi lehtiä, kuten 1990-luvun jälkipuoliskon *Askartelu ja käsityö* ja *Sinä osaat*.

Vuonna 2002 Sinooperi valittiin vuoden franchising-ketjuksi.

Vuonna 2005 Sinooperi Oy hakeutui yrityssaneeraukseen noin neljän miljoonan euron velkoineen lähinnä Handelsbankenille ja Finnveralle. Tuolloin yrityksestä omisti neljänneksen kauppaneuvos ja nykyinen kansanedustaja Eero Lehti.

2010-luvun alussa Sinooperin kokonaisliikevaihto oli noin kolme miljoonaa euroa, ja ketju työllisti nelisenkymmentä ihmistä. Keskusvarasto ja myymälöiden tukitoiminnot oli keskitetty Lempäälään.

## Lähteet
Konkodugu

**Konkodugu** (myös *Konkodougou*) on historiallinen alue Malin lounaisosassa Kéniéban piirissä. Se muodosti 1800-luvun lopulle saakka samannimisen mandinkavaltion.

Alue on saanut nimensä Tambaouran harjanteesta. *Konko* tarkoittaa ’vuorta’ ja *dugu* ’maata’. Konkodugu on kuuluisa kultaesiintymistään. Sen asukkaat, djalonket ja mandinkat, harjoittivat perinteistä uskontoaan ja vastustivat islamin leviämistä vielä 1900-luvun alussa.

Malin hallitsijan Mansa Oulén sukulainen Siriman Keïta valloitti alueen djalonkeilta 1200-luvun puolivälissä. Hänen perustamansa valtio rajoittui pohjoisessa Bambukiin ja vastasi suunnilleen myöhempää Satadougoun, nykyistä Kéniéban piiriä. Naapuriensa Bambukin ja Gangaranin tavoin Konkodugu oli aluksi Malin vasalli ja myöhemmin itsenäinen. 1500-luvulla alue joutui Tekrurin hyökkäysten kohteeksi. Myöhemmin se kuului Kaartan ja Umar Tallin tukulorivaltakunnan vaikutuspiiriin ja toimi Samori Tourén ensimmäisten sotaretkien näyttämönä.

Konkodugun hallitsijat kuuluivat Sirimanin Keïta-sukun, joka oli jakautunut kahteen kilpailevaan haaraan. 1880-luvulla hallinnut Dabakoutou solmi ranskalaisten kanssa protektoraattisopimuksen ja hänen seuraajansa Diamadi oli Konkodugun viimeinen hallitsija. Valtiolla ei ollut pysyvää pääkaupunkia, vaan sen hallitsijat asuivat omissa kotikylissään. He kävivät sotia naapurien kanssa ja kantoivat veroa alamaisiltaan, suojateiltaan ja valloitetuilta kyliltä sekä kolapähkinöitä kuljettaneilta kauppakaravaaneilta.

## Lähteet
* 
* 

### Viitteet
Kevätpikkusydän

**Kevätpikkusydän** (*Dicentra eximia*) on unikkokasvien (*Papaveraceae*) heimoon kuuluva monivuotinen, punakukkainen, ruohovartinen kasvi. Se kasvaa luonnonvaraisena Pohjois-Amerikan itäosissa.

Kevätpikkusydän on 20–50 senttimetriä korkea ruoho, jolla on harmaanvihreät, pehmeät ja saniaismaiset lehdet suoraan juurakosta kasvavana ruusukkeena. Ruusunpunaiset, sydämenmuotoiset, nuokkuvat kukat sijaitsevat kukintoperän kaarevassa latvassa harvana terttuna. Kevätpikkusydämen maavarsi on suikertava, ja sen avulla kasvi leviää mattomaisiksi kasvustoiksi.

## Lähteet
Buckenhamin rautatieasema

**Buckenhamin rautatieasema** on rautatieasema Buckenhamin kylässä Norfolkissa, Englannissa. Se sijaitsee Wherry Linesin varrella. Sinne liikennöi Greater Anglia.

Asema avattiin 1. toukokuuta 1844. Siellä pysähtyy junia vain viikonloppuisin ja silloinkin vain erikseen pyydettäessä. Asemaa käyttikin vain 202 matkustajaa kaudella 2017–2018.

## Lähteet
* 

### Viitteet
Hongkongin yliopisto

**Hongkongin yliopisto** (; , lyh. **HKU**) on vuonna 1911 perustettu, Hongkongissa toimiva julkinen yliopisto.

Yliopiston kanslerina toimii automaattisesti Hongkongin hallintojohtaja.

Hongkongin yliopisto on eräs Aasian arvostetuimpia yliopistollisia oppilaitoksia. Vuonna 2017 kansainvälinen Shanghain Jiao Tong -yliopiston ARWU-yliopistoranking luokitteli Hongkongin yliopiston sijalle 101.–150. maailmassa. Se oli tässä vertailussa Hongkongin korkeatasoin yliopisto. Toiseksi parhaaksi AWRU arvioi Hongkongin kiinalaisen yliopiston, joka ylsi maailmanlistan jaettuun 151.–200. sijan luokkaan.

Kaikkiaan seitsemän Hongkongin yliopistoon kuuluvan rakennuksen julkisivut on julistettu monumenteiksi.

## Lähteet

## Aiheesta muualla
Cantleyn rautatieasema

**Cantleyn rautatieasema** on rautatieasema Cantleyn kylässä Norfolkissa, Englannissa. Se sijaitsee Wherry Linesin varrella. Sinne liikennöi Greater Anglia.

Asema avattiin 1. toukokuuta 1844. Se suljettiin syyskuussa 1847, mutta avattiin taas uudelleen tammikuussa 1851. Sitä käytti 21&nbsp;682 matkustajaa kaudella 2017–2018.

## Lähteet
* 

### Viitteet
Eva Martínez

**Eva Martínez** (s. 1999) on espanjalainen karateka. Hän on voittanut Kyokushinin Euroopan mestaruuden katassa 2019 ja All American Openin katassa. Lisäksi Martínez on kaksinkertainen nuorten Euroopan-mestari katassa.

## Kilpaura
Martínez saavutti 2013 pronssia katassa Espanjan Openissa alle 14–15-vuotiaiden sarjassa. Sittemmin hän saavutti hopeaa Kyokushinin alle 14–15-vuotiaiden Euroopan mestaruuskilpailuissa, jossa kultaa voitti Ekaterina Kostiaeva.

2015 maaliskuussa Martínez voitti pronssia Ranskan cupissa, Lyonissa nuorten kumitessa.

2016 hän saavutti Ranskan cupin mestaruuden alle 15–17-vuotiaiden kumitesarjassa. Marraskuussa Martínez voitti alle 16–17-vuotiaiden Euroopan-mestaruuden katassa.

Martínez saavutti Espanjan Openin mestaruuden katassa alle 16–17-vuotiaiden sarjassa maaliskuussa 2017. Lisäksi hän saavutti hopeaa saman ikäluokan kumitessa. Toukokuussa Martínez voitti 16–17-vuotiaiden sarjassa Euroopan mestaruuden katassa.Myöhemmin marraskuussa Martínez saavutti toistamiseen alle 16–17-vuotiaiden Euroopan mestaruuden katassa.

Martínez saavutti maaliskuussa 2018 Espanjan mestaruuden joukkuekatassa yhdessä Elsa Álvarezin ja Tejeron kanssa. Myöhemmin toukokuussa hän sijoittui neljänneksi 2018 EM-kilpailuissa katassa, kun maanaisensa Elsa Alvarez voitti mestaruuden. Kuukautta myöhemmin hän saavutti ensimmäisen turnausvoiton aikuisten tasolla voittamalla All American Openin kataturnauksen.

2019 maaliskuussa Martínez saavutti Espanjan Openissa joukkuekatassa kultaa ja yksilökatassa hän voitti pronssia. Joulukuussa Martínez saavutti ensimmäisen Euroopan-mestaruuden aikuisten tasolla katassa.

## Lähteet
Berney Armsin rautatieasema

**Berney Armsin rautatieasema** on rautatieasema Berney Armsin asutuskeskuksessa Reedhamin kylässä Norfolkissa, Englannissa. Se on Wherry Linesin varrella, ja sinne liikennöi Greater Anglia. Keskellä Halvergaten suoaluetta sijaitseva Berney Arms on yksi Englannin syrjäisimmistä rautatieasemista. Asemalle johtaa vain vaelluspolku; lähimmälle tielle matkaa on viisi kilometriä. Aseman ympäristössä ei ole lainkaan taloja, ja lähiseudullakin on ainoastaan tuulimylly, maatila ja pubi.

Asemalla on yksi laituri, jolle ei mahdu edes kahta junanvaunua, ja pieni puinen katos. Berney Armsin asemaa käytti hieman alle tuhat matkustajaa kaudella 2017–2018.

## Historia
Berney Armsin asema avattiin 1. toukokuuta 1844. Syrjäinen asema rakennettiin, koska alueen maat omistanut Thomas Trench Berney suostui myymään maata rautatien rakentamista varten vain, jos rautatieyhtiö avaisi aseman hänen mailleen. Aseman lähelle rakennettiin myös muutama mökki, joista yhdessä toimi lipunmyynti. Alusta lähtien aseman käyttö oli vähäistä, ja jo kymmenen vuoden sisään rautatieyhtiö ilmoitti, etteivät junat enää pysähdy siellä. Berney protestoi päätöstä, sillä se rikkoi hänestä sopimusta. Rautatieyhtiö sanoi, että heillä oli velvollisuus ainoastaan rakentaa asema, ei liikennöidä sinne. Lopulta riidassa päädyttiin kompromissiin, jossa asemalla pysähtyi yksi juna kumpaankin suuntaan maanantaisin, keskiviikkoisin ja lauantaisin.

Sittemmin junat ovat alkaneet taas pysähtyä asemalla päivittäin, joskin kesäsunnuntaita lukuun ottamatta junia pysähtyy siellä vain muutama vuorokaudessa.

## Lähteet
* 

### Viitteet
Katowicen roomalaiskatolinen arkkihiippakunta

**Katowicen roomalaiskatolinen arkkihiippakunta** () on katolisen kirkon arkkihiippakunta Puolassa, johon kuului 1,4 miljoonaa jäsentä ja 321 seurakuntaa vuonna 2016. Arkkihiippakunta siitä tuli 25. maaliskuuta 1992.

## Piispat ja arkkipiispat
* August Hlond (1925–1926)
* Arkadiusz Lisiecki (1926–1930)
* Stanisław Adamski (1930–1967)
* Herbert Bednorz (1967–1985)
* Damian Zimoń (1985–2011)
* Wiktor Skworc (2011– )

## Lähteet
Reedhamin rautatieasema (Norfolk)

**Reedhamin rautatieasema** on rautatieasema Reedhamin kylässä Norfolkissa, Englannissa. Se sijaitsee Wherry Linesin varrella. Sinne liikennöi Greater Anglia.

Reedhamin alkuperäinen asema avattiin 1. toukokuuta 1844. Se suljettiin 1. kesäkuuta 1904, kun sen tilalle avattiin uusi asema noin 300 metriä lännemmäs. Aseman virallinen tarkenteellinen nimi **Reedham (Norfolk)** otettiin käyttöön vuonna 1924, jotta asema erottuisi samannimisestä asemasta Lontoossa.

Reedhamin asemaa käytti noin 46&nbsp;000 matkustajaa kaudella 2017–2018.

## Lähteet
* 

### Viitteet
Aleksei Komarov

**Aleksei Filippovitš Komarov** (, 10. joulukuuta 1921 Moskova, Neuvosto-Venäjä – 10. toukokuuta 2013 Moskova, Venäjä) oli Neuvostoliittoa edustanut soutaja, olympiamitalisti ja Euroopan mestari.

Komarov saavutti kahdeksikossa olympiahopeaa Helsingissä 1952. Hän saavutti myös Euroopan mestaruuksia. Komarov kuoli Moskovassa 92-vuotiaana 10. toukokuuta 2013.

## Lähteet
* Aleksey Komarov Bio, Stats, and Results Olympics at Sports-Reference.com 

### Viitteet
Igor Borisov

**Igor Andrejevitš Borisov** (, 5. huhtikuuta 1924 Moskova, Venäjän SFNT – 10. lokakuuta 2003) oli Neuvostoliittoa edustanut soutaja, olympiamitalisti ja Euroopan mestari.

Borisov saavutti kahdeksikossa olympiahopeaa Helsingissä 1952. Hän saavutti myös Euroopan mestaruuksia.

## Lähteet
* Igor Borisov Bio, Stats, and Results  Olympics at Sports-Reference.com 

### Viitteet
Texel (lammasrotu)

**Texel lammasrodun** alkuperä on Hollannissa. Lampaat ovat keskikokoisia, erittäin lihaksikkaita ja sarvettomia. Väriltään ovat valkoisia tai blue (vaalenharmaa–tummanharmaa). Sierainten ympärys on tumma ja päässä voi olla tummaa pigmenttiä. Villanrakenne on keskihienoa ja tiheää.

## Rodun kuvaus
Texel on sarveton ja sen runko on laatikkomainen ja paistit ovat lihaksikkaita, ja niitä nimitelläänkin *pussihousuiksi*. Aikuisen pässin paino 90–110 kilogrammaa ja uuhen 75–90 kilogrammaa. Se on liharotu, ja sen villa on tiheää, karkeaa ja lyhytkuituista. Villa ei ole niin pehmeää tai rasvaista kuin suomenlampaan, ja sen villaa käyteäänkin etupäässä sekoitteena muiden rotujen villan joukossa antamaan langalle kestävyyttä. Yleisin texelin väri on valkoinen jolla sierainten ympäristön ollessa tummaa. Rodusta on myös blue texel -värimuunnos jolla villa on vaalenharmaasta tummanharmaaseen.

## Jalostaminen
Texel rotu on risteytetty koska on haluttu saada lihaksikas, vähärasvainen ja nopeakasvuinen rotu, jonka hedelmällisyys on hyvä ja jälkeläisillä olisi alhainen kuolleisuus. Se risteytettiin 1800–luvun loppupuolella Alankomaissa sijaitsevan Texel -saaren pienehköstä alkuperäisrodusta risteyttämällä siihen lincolln-, leicester- ja wensleydales- lammasrotuja. Suomeen rotu on ensiksi saapunut Ruotsin kautta 1960–luvun lopulla. 2000–luvulla rodun geenipoolia Suomessa on laajennettu ja tuomalla Tanskasta siitoseläimiä, ja Uudesta-Seelannista spermaa sekä alkioita. Myöhemmin on myös Englannista ja hollannista tuotu spermaa keinosiemennykseen.  Se oli vuonna 2015 Suomen toiseksi suosituin lammasrotu suomenlampaan jälkeen, ja maailmalla rotu on ollut suosituin.

## Lähteet

## Aiheesta muualla
Jalohortensia

**Jalohortensia** (*Hydrangea macrophylla*) on kukkiva pensas. Jalohortensiaksi voidaan kutsua sekä itse lajia että siitä jalostettua lajikeryhmää (Macrophylla-ryhmä). Laji on kotoisin Japanista, mistä se on tuotu Eurooppaan koristekasviksi 1700-luvulla.

Jalohortensialla on suuret, tummahkot hammaslaitaiset lehdet, jotka kasvavat oksissa vastakkain. Kukat muodostavat tiiviitä pallonmuotoisia terttuja. Jalohortensiasta on jalostettu monia eri lajikkeita. Useimpien kukat ovat pH-herkät: jos kasvi kasvaa happamassa maassa, sen kukat ovat siniset tai violetit, mutta emäksisessä maassa niistä tulee punaiset.

## Lähteet

## Aiheesta muualla
* Eri lajikkeita royal Horticultural Society
Jevgeni Samsonov

**Jevgeni Borisovitš Samsonov** (, 15. syyskuuta 1926 Moskova, Venäjän SFNT – 30. syyskuuta 2014 Moskova, Venäjä) oli Neuvostoliittoa edustanut soutaja, olympiamitalisti ja Euroopan mestari.

Samsonov saavutti kahdeksikossa olympiahopeaa Helsingissä 1952 ja kilpaili myös Melbournen kesäolympialaisissa 1956. Hän saavutti myös Euroopan mestaruuksia. Samsonov kuoli Moskovassa 88-vuotiaana 30. syyskuuta 2014.

## Lähteet
* Yevgeny Samsonov Bio, Stats, and Results Olympics at Sports-Reference.com 

### Viitteet
Vladimir Rodimuškin

**Vladimir Aleksandrovitš Rodimuškin** (, 22. joulukuuta 1921 Moskova, Neuvosto-Venäjä – 15. tammikuuta 1986) oli Neuvostoliittoa edustanut soutaja, olympiamitalisti ja Euroopan mestari.

Rodimuškin saavutti kahdeksikossa olympiahopeaa Helsingissä 1952. Hän saavutti myös Euroopan mestaruuksia.

## Lähteet
* Vladimir Rodimushkin Bio, Stats, and Results Olympics at Sports-Reference.com 

### Viitteet
João Klauss de Mello

**João Klauss de Mello** (s. 1. maaliskuuta 1997 Criciúma Santa Catarina, Brasilia), pelaajanimeltä **Klauss**, on brasililainen jalkapalloilija, joka edustaa MLS-seura St. Louis Cityä. Hän on pelipaikaltaan hyökkääjä. 

Kaudella 2018 Klauss edusti Veikkausliigassa pelaavaa Helsingin Jalkapalloklubia, lainalla saksalaisseura Hoffenheimista. Kausi 2018 Veikkausliigassa oli Klaussille menestyksekäs, sillä hänet valittiin parhaaksi Veikkausliigan pelaajaksi, hän oli vuoden maalintekijä Veikausliigassa ja oli kaksi kertaa kauden aikana Veikkausliigan kuukauden pelaaja. 

Hän ilmoitti kuitenkin marraskuussa 2018, ettei jatka enää HJK:ssa. Hänen uusi seura oli itävaltalainen LASK Linz

## Lähteet

## Aiheesta muualla
Talbot Tagora

**Talbot Tagora** on PSA-konsernin Talbot-merkillä vuosina 1980–1983 valmistama edustusluokan sedan, joka korvasi edeltäneen Talbot 1610/2 litres -mallin. Autoa valmistettiin alle 20&nbsp;000 kappaletta.

Tagora oli alun perin Chrysler Europen suunnittelema, ja projekti tunnettiin nimellä C9. Prototyypeissä oli valtavirrasta poikkeavia suunnitteluratkaisuja, joihin Chryslerin yhdysvaltalainen johto puuttui. Mallin kehitystyö siirtyi PSA Groupille sen ostettua Chrysler Europen osaksi konserniaan. Yhtiö katsoi, että hanke oli jo niin pitkällä, että se olisi saatettava loppuun. Malli sijoittui kuitenkin PSA:lle epäedulliseen luokkaan, koska sillä oli valikoimissaan jo kaksi edustusautoa, Citroën CX ja Peugeot 604. Peugeot’lla oli suunnitelmissa uudistaa Tagoraa ja tehdä siitä seuraaja jo ikääntyvälle 604-mallilleen, mutta suunnitelmaa pidettiin liian riskialttiina ja se päätettiin hylätä.  

## Lähteet

## Aiheesta muualla
Kim Jong-pil

:*Korealaisissa nimissä sukunimi tulee ensin, eli sukunimi on Kim ja etunimi Jong-pil.*

**Kim Jong-pil** (, 7. tammikuuta 1926 – 23. kesäkuuta 2018) oli eteläkorealainen poliitikko ja Korean keskustiedustelupalvelun (KCIA) perustaja. Hän oli pääministerinä kahdesti, 1971–1975 ja 1998–2000.

## Lähteet
Jacqueline Martel

**Jacqueline Martel** (1934 – 30. huhtikuuta 2017) oli kanadalainen sopraano. Hän opiskeli aluksi lapsena pianonsoittoa ja aloitti laulutunnit vuonna 1955. Hän voitti Archambault-palkinnon vuonna 1957. Hänen opettajiinsa lukeutuivat Dina Maria Narici ja vuosina 1961–1964 Maria-Teresa Pediconi Roomassa, johon hän pääsi Prix d'Europen turvin.

Martel teki debyyttinsä Roomassa vuonna 1963. Hänen ohjelmistoonsa kuuluivat muiden muassa *[[Sevillan parturi]]n*, *[[Helmenkalastajat|Helmenkalastajien]]*, *[[Mireille]]n*, *[[Manon]]in* ja *[[La bohème]]n* pääroolit. Hän teki myös yhteistyötä harpisti Dorothy Weldonin kanssa ja toimi opetustehtävissä.

## Lähteet
Karin Ehder

**Karin Charlotte Wera Ehder** (16. marraskuuta 1898 Raivola – 24. helmikuuta 1987) oli suomalainen oopperalaulaja, sopraano.

Karin Ehderin vanhemmat olivat insinööri Johann Robert Edward Ehder ja Selma Rosalie Dürst. Ehder tuli ylioppilaaksi 1918 ja kävi Viipurin musiikkiopiston  1918–1922.  Opiston opettajana hän toimi 1925–1927. Suomalaiseen oopperaan kiinnitettynä Ehder oli 1927–1942. Helsingin kansankonservatorion opettajana  hän toimi 1930–1944 ja Sibelius-akatemian opettajana vuodesta 1944.

## Lähteet
Takrur

**Takrur** eli **Tekrur** oli keskiaikainen valtio Senegaljoen keski- ja alajuoksun eteläpuolella nykyisessä Senegalissa. Sen samanniminen pääkaupunki sijaitsi nykyisen Podorin tienoilla. *Takrur* lienee tukulorien arabiankielinen nimitys.

Ensimmäinen maininta Takrurista on 900-luvun puolivälistä, jolloin sitä hallitsi fulbedynastia Dya-Ogo. Vuosisadan lopulla heidän tilalleen tuli soninkelainen Nyakhate-klaani. Hallitsija War Djabi käännytti Takrurin ja naapurimaan Silan väestön muslimeiksi 1000-luvun alussa. Hänen seuraajansa taistelivat almoravidien rinnalla Ghanan valtakuntaa vastaan.

Takrur oli 1000–1200-luvulla laaja valtakunta, joka ulottui Atlantin valtamereltä Faléméjoelle saakka. Se kävi vilkasta kauppaa Pohjois-Afrikan kanssa, jonne vietiin kultaa ja orjia. Tuontitavaroita olivat kankaat, kupari ja lasihelmet. Maan väestön muodostivat karjanhoitoa harjoittaneet fulbet sekä maata viljelleet wolofit ja sererit.

1200-luvun lopulla Takrurista tuli Malin valtakunnan vasalli. Malin heikennyttyä 1300–1400-luvuilla se jakautui keskenään taistelleiksi pieniksi kuningaskunniksi. 1400-luvun puolivälissä osa niistä muodosti Djolofin valtakunnan ja loput joutuivat 1500-luvun vaihteessa Songhain alaisuuteen. Sittemmin alueelle syntyi Futa Toron fulbevaltakunta.

Takrur esiintyy arabialaisissa lähteissä usein koko islamilaisen Länsi-Afrikan nimenä. Sen asukkaista on käytetty on käytetty nimityksiä *takruri*, monikossa *takarir* ja *takarna*.

## Lähteet
Tyhjiö (elokuva)

**Tyhjiö** on vuonna 2018 ensi-iltansa saanut suomalainen draamakomediaelokuva, jonka on käsikirjoittanut ja ohjannut Aleksi Salmenperä. Elokuvan pääosissa esiintyvät Laura Birn, Tommi Korpela, Hannu-Pekka Björkman, Matleena Kuusniemi, Minna Haapkylä, Kaija Pakarinen ja Kari Heiskanen.

*Tyhjiö* kertoo parisuhteista, taiteesta, onnistumisen hinnasta ja epäonnistumisen tuskasta. Salmenperän elokuville ominaisen mustan huumorin avulla se nauraa taiteen ja työnteon totisuudelle. Elokuva sai teattereissa 13 000 katsojaa.

*Tyhjiö* sai ensi-iltansa 28. syyskuuta 2018. Se palkittiin Jussi-gaalassa parhaana elokuvana, ohjauksesta, leikkauksesta ja äänisuunnittelusta.

## Näyttelijät

## Arvosteluja

## Lähteet

## Aiheesta muualla
*
Apulaispiispa

**Apulaispiispa** on virka kristillisissä kirkoissa.
* apulaispiispa katolisessa kirkossa
* apulaispiispa ortodoksisessa kirkossa
Brazil (vuoden 1991 kappale)

**Brazil** on Bebi Dolin esittämä kappale, joka edusti Jugoslaviaa vuoden 1991 Eurovision laulukilpailussa Italian Roomassa.  

Kappale sijoittui Euroviisuissa 22 maan joukosta sijalle 21. yhdellä pisteellä.

## Lähteet
Could It Be (kappale)

**Could It Be** on Georginan ja Paul Giordimainan esittämä kappale, joka edusti Maltaa vuoden 1991 Eurovision laulukilpailussa Italian Roomassa.  

Kappale sijoittui Euroviisuissa 22 maan joukosta kuudennelle sijalle 106 pisteellä.

## Lähteet
I ánoixi

**I ánoixi** (, ”Kevät”) on Sofía Vóssoun esittämä kappale, joka edusti Kreikkaa vuoden 1991 Eurovision laulukilpailussa Italian Roomassa.  

Kappale sijoittui Euroviisuissa 22 maan joukosta 36 pisteellään sijalle 13.

## Lähteet
Juovakukrikäärme

**Juovakukrikäärme** (*Oligodon octolineatus*) on tarhakäärmeiden heimoon kuuluva käärmelaji. Sillä on selässään punertava tai oranssi raita, ja sivuilla useita ruskeita tai vihertäviä raitoja mustalla taustalla. Käärme kasvaa enintään 68-senttiseksi. Se on saanut nimensä gurkha-sotilaiden käyttämän kukri-veitsen mukaan, sillä sen takahampaat muistuttavat veistä muodoltaan. Juovakukrikäärme on kuitenkin myrkytön ja melko harmiton, vaikka se voikin purra häirittynä. Käärme on levinnyt laajalle alueelle Sundamaassa, jossa sitä esiintyy merenpinnan tasolta 1&nbsp;000 metriä korkeille ylängöille. Sen elinympäristöä ovat metsät ja viljelysmaat, ja joskus myös puistot ja puutarhat. Se vaikuttaa olevan sekä päivä- että yöeläin.

Juovakukrikäärmettä tavataan Bruneista, Malesiasta (Länsi-Malesia ja Itä-Malesia), Singaporesta sekä Indonesiasta (Nias, Sumatra, Riaun saaristo, Bangka, Belitung, Borneo ja Jaava). Lisäksi Sulawesiltä ja Filippiineiltä (Sibutu) on tehty vahvistamattomia havaintoja.

## Kuvagalleria

Striped Kukri Snake (Oligodon octolineatus) (6749975673).jpg
Oligod octol 060509-5569 ipb.jpg
Oligod octol 060509-5587 ipb.jpg


## Lähteet
Canzone per te

**Canzone per te** on Sandra Simónin esittämä kappale, joka edusti Sveitsiä vuoden 1991 Eurovision laulukilpailussa Italian Roomassa.  

Kappale sijoittui Euroviisuissa 22 maan joukosta sijalle 5. 118 pisteellä.

## Lähteet
Venedig im Regen

**Venedig im Regen** on Thomas Forstnerin esittämä kappale, joka edusti Itävaltaa vuoden 1991 Eurovision laulukilpailussa Italian Roomassa.  

Kappale sijoittui Euroviisuissa 22 maan joukosta viimeiseksi pisteittä.

## Lähteet
Courtney Henggeler

**Courtney Healy Henggeler** on yhdysvaltalainen näyttelijä, malli ja laulaja. Hänen ensimmäinen näyttelijänroolinsa oli vuonna 2003 julkaistussa kauhuelokuvassa *[[The Bog Creatures]]* ja televisioruudulla hän vieraili ensimmäisen kerran *[[House (televisiosarja)|House]]*-sarjassa vuonna 2004. Henggeler tunnetaan ehkä parhaiten Missy Cooperin roolista tilannekomediasarjassa *[[Rillit huurussa]]* ja Amanda LaRussona draamakomediasarjassa ''Cobra Kai''.

Henggeler ja näyttelijä-tuottaja Ross Kohn menivät naimisiin 15. lokakuuta 2015. Heillä on vuonna 2017 syntynyt poika.

## Filmografia

## Lähteet

## Aiheesta muualla
*
Aleksandr Aleksejev

**Aleksandr Aleksejev** (; s. 15. marraskuuta 1999 Pietari, Venäjä) on venäläinen jääkiekkopuolustaja, joka pelaa NHL-seura Washington Capitalsin organisaatiossa. Seura varasi Aleksejevin ensimmäisellä kierroksella 31. pelaajana .

## Pelityyli
*The Sports Forecaster* -sivuston mukaan Aleksejev on isokokoinen ja liikkuva all around -puolustaja. Hänellä on hyvät raamit pohjoisamerikkalaiseen pelityyliin, Aleksejev luistelee kokoisekseen hyvin ja tekee kiekollisena fiksuja ratkaisuja. Hän kykenee pelaamaan isoja jääaikoja ja on käyttökelpoinen lähes kaikissa pelitilanteissa. Aleksejevin tulisi kuitenkin lisätä fyysistä voimaa ja kestävyyttä maksimoidakseen potentiaalinsa. Hän ei ole myöskään optimaalinen vaihtoehto ylivoiman viivapuolustajaksi.

## Ura
### Seuraura
Aleksejev on SKA-Serebrjanyje Lvyn kasvatti. Kaudella 2014–2015 hän oli seitsemällä osumallaan seuran U17-junioreiden eniten maaleja tehnyt puolustaja Artjom Maltsevin kanssa. Aleksejev vahvisti samalla kaudella myös SKA Pietarin U16-junioreita. Kauden 2015–2016 hän pelasi SKA-Serebrjanyssä Venäjän nuorten MHL-liigaa.

Metallurg Novokuznetsk varasi Aleksejevin koko KHL:n varaustilaisuuden kolmantena pelaajana kesällä . Ennen häntä varattiin vain Venjamin Baranov ja Aleksandr Alemastsev. Samana kesänä Aleksejevin varasi myös WHL-joukkue Red Deer Rebels 49. pelaajana . Hän siirtyi joukkueeseen kaudeksi 2016–2017, jolloin Aleksejev teki runkosarjassa 21 tehopistettä. Kesäkuussa 2017 Metallurg kauppasi hänen KHL-oikeutensa ja maalivahti Andrei Karejevin Salavat Julajev Ufaan vaihdossa maalivahti Andrei Litvinoviin, minkä lisäksi Metallurg sai rahallista siirtokorvausta. Kaudella 2017–2018 Aleksejev oli Rebelsin tehokkain puolustaja tehoilla 7+30=37. Hän pelasi kauden aikana myös CHL Top Prospects Gamessa.

Washington Capitals varasi Aleksejevin ensimmäisellä kierroksella 31. pelaajana . Jo saman vuoden syyskuussa hän teki seuran kanssa kolmivuotisen tulokassopimuksen. Aleksejevin kausipalkka NHL:n puolella on 925 000 dollaria.

### Maajoukkueura

Aleksejev pelasi alle 20-vuotiaiden MM-kilpailuissa vuonna 2019, jolloin hän voitti pronssia. Aleksejev pelasi myös alle 18-vuotiaiden MM-kilpailuissa vuonna 2016. Hän sai paikan Venäjän joukkueesta, kun Venäjän jääkiekkoliitto hyllytti vähin äänin ennen kisoja koko MM-leirille osallistuneen ryhmänsä, josta yli puolet oli lähteiden mukaan jäänyt dopingtesteissä kiinni kielletyksi luokitellun meldoniumin käytöstä. Kisojen pääikäluokkaa eli vuonna 1998 syntyneitä edustaneen rungon tilalle liitto lähetti turnaukseen Venäjän alle 17-vuotiaiden maajoukkueen, jonka runko koostui vuonna 1999 syntyneistä. Joukkueessa pelasi myös kolme vuonna 1998 syntynyttä Pohjois-Amerikassa pelannutta kiekkoilijaa, jotka eivät olleet mukana dopingrikkomuksesta syytetyssä MM-leiriryhmässä.

Aleksejev pelasi myös alle 18-vuotiaiden Ivan Hlinkan muistoturnauksessa vuonna 2016, jolloin hän toimi Venäjän varakapteenina ja voitti pronssia. Aleksejev pelasi myös World U-17 Hockey Challengessa vuonna 2015, jolloin hän voitti hopeaa. Aleksejev oli Venäjän paras syöttäjä neljällä syöttöpisteellään.

## Tilastot

## Lähteet
*
*
*

### Viitteet
Gangaran

**Gangaran** on historiallinen ja luonnonalue Malin länsiosassa. Se sijaitsee Mandinguen ylängön lounaisosassa Bakoye- ja Bafingjokien välillä. Suurin osa alueesta kuuluu Bafoulabén piirin.

Sundiata Keïtan sotapäällikkö Amari-Sonko valloitti Gangaranin ja Bambukin 1200-luvun alussa. Vuosisadan puolivälissä niistä tuli yhdessä Konkodugun kanssa Malin valtakunnan vasallivaltioita. Ne muodostivat yhdessä Mandingin ja Burén kanssa tärkeän kullan tuotantoalueen, jonka arabit tunsivat nimellä Wangara, Gbangara tai Gangara. Gangaranin ensimmäinen hallitsija oli Sané-Nianga Taraoré.

Gangaran joutui 1500-luvulla Tekrurin hyökkäysten kohteeksi. Myöhemmin se kuului Kaartan bambaravaltion alaisuuteen. 1800-luvulla alueen valloittivat Umar Tall ja Samori Touré. Ranskalaiset solmivat protektoraattisopimuksen Gangaranin hallitsijan Fadioungon kanssa vuonna 1881.

## Lähteet
Mortal Engines

**Mortal Engines** on vuonna 2018 ensi-iltansa saanut Christian Riversin ohjaama post-apokalyptinen seikkailuelokuva, jonka käsikirjoittivat Fran Walsh, Philippa Boyens ja Peter Jackson. Elokuva pohjautuu Philip Reeven *[[Kävelevät koneet]]* -kirjasarjan ensimmäiseen osaan. Tarina sijoittuu steampunk-maailmaan, jossa moottorien ja telaketjujen avulla liikkuvat kaupungit vaeltavat erämaaksi muuttuneessa maailmassa. Elokuvan Suomen ensi-ilta oli 7. joulukuuta 2018.

Elokuva on sekä ilmestymisvuotensa että myös kaikkien aikojen pahimmin flopanneita elokuvia; sen alhainen 83 miljoonan dollarin maailmanlaajuinen tuotto verrattuna elokuvan budjettiin ja markkinointikuluihin johti siihen, että *Mortal Engines* teki tappiota peräti 175 miljoonaa dollaria inflaatioon suhtautettuna.

Elokuvan lisäksi on kehitetty ja julkaistu samaan universumiin sijoittuvat pulmapelit *Rekt Galaxies*.

## Näyttelijät

## Lähteet
Suomen Tiedeakatemiat

**Suomen Tiedeakatemiat** (, CoFA) on Suomen tiedeakatemioiden yhteistyöneuvosto, joka edustaa neljää suomalaista tiedeakatemiaa kansainvälisissä tiedejärjestöissä ja vastaa eri tieteenaloja edustavien kansalliskomiteoiden toiminnan koordinoinnista.

## Tehtävä ja toiminta
Suomalainen Tiedeakatemia, Vetenskaps-Societeten – Suomen Tiedeseura, Teknillisten Tieteiden Akatemia ja Svenska tekniska vetenskapsakademien i Finland muodostivat 1.1.2018 Suomen Tiedeakatemiat -yhteistyöneuvoston, jolle siirtyivät aiemmin Tiedeakatemiain neuvottelukunnalle (TANK) kuuluneet tehtävät. Yhteistyöneuvoston tehtävänä on edistää Suomessa korkeatasoista tieteellistä tutkimusta kaikilla tieteenaloilla.

Suomen Tiedeakatemiain toiminta koostuu yhtäältä kansainvälisten yhteyksien hoidosta ja toisaalta kotimaisesta koordinaatiosta keskeisten yhteistyötahojen, erityisesti tiedeakatemioiden, välillä. Suomen Tiedeakatemiat  osallistuu kansalliseen ja kansainväliseen tiedepoliittiseen toimintaan, tieteelliseen tutkimukseen perustuvien asiantuntijaraporttien ja lausuntojen laatimiseen sekä tieteen tunnetuksi tekemiseen yhteiskunnassa. Suomen Tiedeakatemiat edustaa suomalaisia tiedeakatemioita kansainvälisissä tiedejärjestöissä. Yhteistyöneuvosto myös tukee opetus- ja kulttuuriministeriön valtionavustuksen turvin suomalaisten tutkijoiden osallistumista kansainvälisten organisaatioiden päättävien elinten ja asiantuntijaelinten toimintaan sekä keskeisiin asiantuntijatehtäviin. Suomen Tiedeakatemiat vastaa myös laajasti eri tieteenaloja edustavien kansalliskomiteiden toiminnan koordinoinnista sekä päättää opetus- ja kulttuuriministeriön kansalliskomiteoiden toimintaan osoittaman valtionavun edelleen jakamisesta. Kansalliskomiteat ovat tieteenalakohtaisia yhteistyöelimiä, joiden tehtävänä on linkittää alan kansallisen tason toimijat kansainvälisiin tieteenalakohtaisiin järjestöihin ja tutkimusohjelmiin.

Suomen Tiedeakatemiain keskeisiä kansainvälisiä yhteistyökumppaneita ovat muun muassa International Council for Science (ICSU), All European Academies (ALLEA), European Academies Science Advisory Council (EASAC), InterAcademy Panel (IAP), International Human Rights Network (IHR) ja International Union of Academies (UAI).

## Aiheesta muualla
* Suomen Tiedeakatemiain kotisivu
Hydroksikobalamiini

**Hydroksikobalamiini** eli **hydroksokobalamiini** tai **vitamiini B<sub>12a</sub>** (C62H89CoN13O15P) on orgaaninen yhdiste. Yhdiste kuuluu B12-vitamiinin muotoihin ja sitä käytetään lääketieteessä anemian hoidossa. Yhdiste kuuluu WHO:n julkaisemaan luetteloon tärkeimmistä lääkeaineista. Hydroksikobalamiinia käytetään myös vastamyrkkynä syanidimyrkytyksissä.

## Ominaisuudet ja käyttö
Huoneenlämpötilassa hydroksikobalamiini on tummanpunaista kiteistä ainetta. Yhdiste liukenee hyvin veteen ja alkoholeihin, mutta asetoniin tai poolittomiin orgaanisiin liuottimiin kuten dietyylieetteriin tai hiilivetyihin se on liukenematonta. Hydroksikobalamiinin rakenteessa koboltti-ioni on sitoutunut korriinirenkaaseen, hydroksyyliryhmään ja bentsimidatsolirenkaaseen. Hydroksyyliryhmä voi korvautua muilla ryhmillä.

Hydroksikobalamiinia käytetään hoidettaessa B12-vitamiinin puutteesta johtuvia megaloplastisia anemioita, kuten niin kutsuttua pernisiöösiä anemiaa. Anemia voi johtua joko vitamiinin imeytymishäiriöstä tai siitä, että vitamiinia ei saada riittävästi ravinnon mukana. Hydroksikobalamiini muuntuu ihmiselimistössä aktiivisiksi muodoiksi kobamamidiksi ja metyylikobalamiiniksi. Hydroksikobalamiini annostellaan suoneen ruiskeena. Haittavaikutuksia voivat olla huonovointisuus, pääkipu, kuumeilu ja allergiset oireet. Hydroksikobalamiinia käytetään myös vastamyrkkynä syanidimyrkytystapauksissa. Se sitoo syanidi-ioneja ja muodostaa syanokobalamiinia, joka on vaaratonta. Hydroksikobalamiinia joudutaan antamaan suhteellisen suuria määriä johtuen sen suuresta molekyylimassasta ja siitä, että yksi molekyyli yhdistettä sitoo yhden syanidi-ionin. Usein käytettyihin nitriitteihin verrattuna hydroksikobalamiinin etu on se, että se ei heikennä veren hapensitomiskykyä.

Hydroksikobalamiinia valmistetaan bioteknisesti. Bakteerien tuottama B12-vitamiinien seos johdetaan emäksiseen ioninvaihtokolonniin, jolloin niistä muodostuu hydroksikobalamiinia.

## Lähteet
Atai

**Atai** on Nigerian efikien mytologiassa taivaan jumala Abassin vaimo. Abassi loi Atain pyynnöstä ensimmäiset ihmiset, miehen ja naisen, ja asetti heidät maan päälle. Abassi kielsi ihmisiä tekemästä työtä ja hankkimasta lapsia. Pian pariskunta kuitenkin rikkoi kieltoja, jolloin Abassi rankaisi luomuksiaan lähettämällä Atain tuomaan heidän keskuuteensa kuoleman ja aiheuttamaan epäsopua heidän lastensa välille.  

## Lähteet
* Cotterell, Arthur: Maailman myytit ja tarut. WSOY 1996. 

### Viitteet